**Girkalnio darželyje „Pasakų šalis“**

Pasakų sekimas yra bene viena svarbiausių bendravimo formų. Tai svarbi priemonė asmenybės formavimuisi. Ji vysto smalsumą, kūrybiškumą, vaizduotę, kalbinius įgūdžius, leidžia suprasti emocinį pasaulį, bendravimą.

Pasakos įvairiapusiškai veikia vaiko raidą, nes jos ugdo, auklėja ir moko. Pasakų pagalba vaikai susipažįsta su savo ir kitų vidiniu pasauliu.

Girkalnio darželyje balandžio 17 dieną vyko šventinis renginys „Pasakų šalis“.

Vaikai ne tik šoko dainavo, bet ir vaidino pasakėles. Visiems netrūko nei susidomėjimo, nei smagaus juoko, nei geros nuotaikos.

Renginiui pasibaigus tėvelius pakvietėm puodeliui arbatos. Tėveliai džiaugėsi, kad jų vaikučiai ne tik žino daug pasakėlių, bet mokosi jas suvaidinti.

Pasakėlių dėka vaikai drąsiau ėmė reikšti mintis, pasitikėti savimi, tapo kūrybiškesni, draugiškesni.

Vyr. auklėtoja Vilma Dimšlienė